Met aanvang van die verrigtinge het adv. Mike Hellens, Duduzane se regsverteenwoordiger, aangedui dat hulle nie beswaar het daarteen as die media die hofverrigtinge opneem nie.
Lindsay Maasdorp van die BLF beweer die kameraman het hom met die vuis in die gesig geslaan terwyl hy besig was om te betoog.
Maasdorp het aangedui dat hulle stappe gaan doen teen die kameraman, nadat die polisie by die hof geweier het om ’n saak aanhangig te maak.
Die aanklagte teen Duduzane spruit voort uit ’n motorongeluk op die M1 in Johannesburg in Februarie 2014 toe hy met sy Porsche agter in ’n minibustaxi vasgery het naby die Grayston-rylaanafrit.